
Riigihanke „Narva Hooldekodu klientide toitlustamine 2013-2015“ 
korraldamine 
1. Asjaolud ja menetluse käik

On tekkinud vajadus  toitlustusteenuse tellimiseks, kuna Narva Hooldekodu ruumides puudub ruum toidu valmistamiseks.
Narva Linnavolikogu 22.11.2012 otsusega nr 137  anti luba Narva Linnavalitsusele „Narva Hooldekodu klientide toitlustamine 2013-2015“ riigihanke menetluse korraldamiseks ja
Narva linna Sotsiaalabiametile hankemenetluse raames edukaimaks tunnistatud pakkujaga hankelepingu sõlmimiseks.      
Hankemenetlusega sõlmitakse toitlustusleping aastateks 2013-2015, kuna see annab võimaluse linnavalitsusel planeerida tulevaste perioodide kulusid.  Hankelepingu eeldatav maksumus on 600 000 eurot. Hankelepingu maksumus on kujunenud vastavalt SA Narva Haigla, Sotsiaalhoolekandekeskuse ning ka teiste toitlustusteenust pakutavate ettevõttete toitlustushinnale ühe inimese kohta päevas.
Hankedokumendid (vt. korralduse lisa) on kooskõlastatud Narva Linnavalitsuse 08.03.2006 määruse nr 298 "Riigihangete läbiviimise reglement" §-des 4 ja 5 sätestatuga ja Narva Linnavalitsuse 29.12.2005 korralduse nr 1400-k "Riigihanke konkursikomisjoni koosseisu kinnitamine" alusel moodustatud riigihanke konkursikomisjoni esimehega.

Narva Hooldekodu klientide toitlustamise riigihange toimub lihtsustatud korras, teenuse CPV kood – 55521100-9 (Toiduvalmistamise ja selle tarbijale kohaletoomise teenused).
2. Õiguslikud alused

2.1. Riigihangete seaduse (RHS) §10 lõike 1 punkti 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.
2.2. RHS §15 lõike 1 punkti 2 kohaselt riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär (edaspidi riigihanke piirmäär) käesoleva seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot, ehitustööde hankelepingu ja ehitustööde kontsessiooni korral 250 000 eurot.
2.3. Vastavalt RHS §19 lõikele 1 hankija ei ole kohustatud korraldama käesolevas seaduses sätestatud korras hankemenetlust teenuste hankelepingu sõlmimisel, mille eeldatavast maksumusest rohkem kui 50 protsenti moodustavad CPV määruse VII lisas nimetatud teenused.
2.4. RHS §19 lõike 5 kohaselt, kui käesoleva paragrahvi lõikes 1 nimetatud hankelepingu eeldatav maksumus on ilma käibemaksuta võrdne rahvusvahelise piirmääraga või ületab seda, on hankija kohustatud lisaks käesoleva paragrahvi lõikes 3 sätestatule järgima käesoleva seaduse §-s 33 sätestatud tehnilise kirjelduse koostamise reegleid.
2.5.Vastavalt Narva Linnavalitsuse 08.03.2006 määruse nr 298 "Riigihangete läbiviimise reglement" §6 riigihanke pakkumismenetlust algatakse ning pakkumismenetluse liigi ja riigihanke eest vastutav isik määratakse Narva Linnavalitsuse korralduse või Narva Linnavolikogu otsusega.
3. Otsus

3.1. Algatada „Narva Hooldekodu klientide toitlustamine 2013-2015“ riigihanke menetlus (lihtsustatud korras tellitavad teenused) vastavalt lisatud hankedokumentidele.
3.2.  Määrata eelpoolnimetatud riigihanke hankijaks Narva linna Sotsiaalabiamet, riigihanke eest vastutavaks isikuks Narva Hooldekodu juhataja Tatjana Stolfat ja volitatud isikuks Narva Hooldekodu juhiabi Linda Saan.
4. Rakendamissätted

4.1. Korraldus jõustub seadusega sätestatud korras.

4.2. Pakkuja, taotleja või hankemenetluses osalemisest huvitatud isik võib riigihangete seaduses sätestatud korras vaidlustada hankija tegevust, sealhulgas hanke alusdokumenti.

Tarmo Tammiste





Ants Liimets

Narva linnapea





Linnasekretär

